وبالتالي ما تستنايش من زوجك أنو يلبيلك حاجاتك إلا إذا أنتي لبيتيلو حاجاتو الأساسية إلي يستناها منك، وكل حاجة من حاجاتك تقابلها حاجة من حاجاتو هو، يعني:
#000005
إذا حبيتي الاهتمام أعطيلو الثقة
#000006
إذا حبيتي التفهّم اعطيلو التقبّل
#000007
يعني كيما يقول المثل واحدة بواحدة.
#000011
كيفاش تقدري تحققّي لزوجك حاجاتو الأساسية؟
#000012
كيما اتفقنا من شوية أنو باش توصلي تحققي حاجاتك الأساسية تاعك أنتي لازم تضمني تحققي حاجات زوجك الأساسية وبالتالي حاجاتك أنتي راح تكون تحصيل حاصل.
#000013
كوني مصدر ثقة لزوجك يعني ما تفْشيش الأسرار تاعو، واحتفظي بخلافاتكم الزوجية عندكم انتوما في اثنين ما تخرجيهاش برّا إلا للضرورة القصوى، وكيما هو راح يكون واثق فيك أنتي لازم توثقي فيه وفي كلامو، ما تقعديش تفتشي من وراه في ملابسو في الهاتف تاعو وفي الحاسوب ومواقع التواصل الإجتماعي وكأنك شاكة فيه وبالتالي راح يبقى على الدوام تحت المِجهر تاعك، أعطيه هامش من الحرية والاستقلالية بصح مش معناها تنساي روحك، بطبيعة الحال كل إمرأة ما يخفاش عليها كي يتبدّل زوجها من ناحيتها ويدخل الشك لحياتها. إذا واجهاتك مشكلة معاه ما تروحيش تفتحي الدفاتر القديمة وتبداي تعددّي وترددّي أنت النهار الفلاني درتلي والنهار الفلاني درتلي، هاذ الشي راح يدّل أنك مازال حاقدة عليه، على هذا خليك في الحاضر وتكلمّي في المشكلة الحالية برك.
#000014
إذن كي تعطيلو الثقة إلي يحوّس عليها راح يعطيك “الاهتمام” إلي تحوسّي عليه أنتي.
#000015
بالنسبة للتقبّل:
#000016
في هاذي النقطة ركزّي على المدح لخاتش المدح هو العصا السحرية تاعك، أمدحي وأمدحي وأمدحي زوجك بلا ملل ولا كلل، أمدحي الكرم تاعو، أمدحي رجولتو، أشكريه في كل وقت وعلى كل شيء، لازم تعرفي أنك كل ما شكرتيه كلما راح يزيد الخير تاعو لخاتش حسستيه بالتقدير، وحسستيه أنك مقدرّة الشيء إلي يقوم بيه علاجالكم والتعب إلي يتعب فيه لراحتكم أنتي وأبناءك، بطبيعة الحال هاذ الشي راح يضمنلك حاجتك وإلي هي ” الاحترام”.
#000019
بالنسبة للإعجاب:
#000020
شجعي زوجك على الطاعات، شجعيه على تحقيق أهدافو وطموحاتو، شجعيه على بّر والديه والاحسان لاخواتو باستمرار، شجعيه على الكلام الحلو معاك إذا كان من النوع الخجول يعني علميّه بالشوي وأصبري عليه، شجعيه على الابتسامة والكلمة الطيبة وفعل الخير، تشجيعك ليه باستمرار راح يخليه يحققلك حاجتك الأساسية المتمثلة في “الأمان”.
#000023
لعلك تريد تصفح أحد الموضوعات التالية
#000026
البريد الالكتروني : 
#000029
موقعنا يضع تحت تصرفكم خانة الاستشارة في اي وقت
#000030
و ستجيبك مختصة في المجال في أقرب وقت ممكن
#000031